Tiina Lymi

**Tiina Inkeri Lymi** (s. 3. syyskuuta 1971 Tampere) on suomalainen Jussi-palkittu näyttelijä, ohjaaja, käsikirjoittaja ja kirjailija. 

Lymi palkittiin parhaan naispääosan Jussi-palkinnolla roolistaan elokuvassa *[[Akvaariorakkaus]]* (1993). Lymi on myös saanut parhaan naispääosan Jussi-ehdokkuudet elokuvista *[[Nousukausi (elokuva)|Nousukausi]]* (2003), *[[Juoksuhaudantie (elokuva)|Juoksuhaudantie]]*  (2004) ja *[[Erottamattomat]]* (2008). 

Lymi tunnetaan myös elokuva- ja televisio-ohjaajana sekä käsikirjoittajana. Vuonna 2016 Lymi palkittiin parhaan käsikirjoituksen Kultainen Venla -palkinnolla draamakomediasarjasta *[[Kohtuuttomuuksia]]* (2016). Lymi palkittiin parhaan ohjauksen Jussilla elokuvastaan *[[Myrskyluodon Maija (elokuva)|Myrskyluodon Maija]]* (2024). Lymin ohjaamasta ja käsikirjoittamasta rikoskomediasarjasta *[[Queen of Fucking Everything]]* tuli yleisömenestys vuonna 2025.

## Varhainen elämä

Tiina Lymi syntyi Tampereella vuonna 1971 ja asui lapsuutensa Lie­lahdessa. Hän kasvoi yksin­huoltaja­äitinsä kanssa. Lymi haaveili lapsena poliisin ammatista. Lymi kirjoitti yli­oppilaaksi Tampereen yhteiskoulun lukiosta vuonna 1990. Samana vuonna hän pääsi ensimmäisellä yrittämällä sisään Teatteri­korkea­kouluun, josta hän valmistui näyttelijäksi vuonna 1994.

## Ura
### Näyttelijänä

Lymin läpi­murto suuren yleisön tietoisuuteen tapahtui hänen ensimmäisessä elo­kuva­roolissaan vuonna 1993 elokuvassa *Akvaariorakkaus*. Siitä hän sai parhaan nais­pää­osan Jussi-palkinnon. Sen jälkeen hän on näytellyt useissa suomalaisissa elo­kuvissa, näytelmissä ja televisio­sarjoissa. Lymi on näytellyt muun muassa elokuvissa *[[Rikos & Rakkaus]]* (1999) ja *[[Onnen varjot]]* (2005), *[[Armi elää!]]* (2015), *[[Olen suomalainen (elokuva)|Olen suomalainen]]* (2019) ja *[[Syke-elokuva: Hätätila]]* (2021). Lymi on myös saanut parhaan naispääosan Jussi-ehdokkuudet elokuvista *Nousukausi* (2003), *Juoksuhaudantie* (2004) ja *Erottamattomat* (2008).

Lymi on näytellyt myös televisiosarjoissa *[[Vuoroin vieraissa]]* (1997), *[[Isänmaan toivot]]* (1998–2002), *[[Tahdon asia]]* (2005), *[[Syke (televisiosarja)|Syke]]* (2014–2019) sekä *[[Roba]]*.

Lymi ääninäytteli Esmeraldan roolin Disneyn animaatioelo­kuvassa *[[Notre Damen kellonsoittaja (vuoden 1996 elokuva)|Notre Damen kellon­soittaja]]* (1996). Lymi myös esitti elokuvassa kappaleen ”Auta Oi Luoja”, joka on suomennettu versio alkuperäiskappaleesta ”God Help the Outcasts”.

### Ohjaajana ja käsikirjoittajana

Lymi on työskennellyt myös teatteri- ja televisio-ohjaajana. Ensimmäisen teatteri­ohjauksensa, Juha Lehtolan kirjoittaman perhe­komedian *[[Loppuun asti lystikkäät]]*, hän teki vuonna 2007 Tampereen Työväen Teatterille. Syksyllä 2009 sai Tampereen Työ­väen Teatterissa ensi-iltansa näytelmä *[[Susi sisällä]]*, jonka Lymi on paitsi ohjannut, myös kirjoittanut. Samalla tavoin on toteutettu myös Ryhmäteatterin näytelmä *S.O.S. – Save Our Souls* (2010). Television puolella hän on ohjannut TV1:n poliittista satiiria *[[Ministerin tytär]]* (2010).

Vuonna 2016 Ylellä esitettiin Lymin käsikirjoittama musta komediasarja *Kohtuuttomuuksia*, joka parodioi nykyelämän ilmiöitä kuten menestymispaineita ja sukupuolirooleja. Lymi palkittiin sarjasta parhaan käsikirjoituksen Kultainen Venla -palkinnolla. Vuonna 2021 julkaistiin Lymin ohjaama ja käsikirjoittama kolmiosainen minidraamasarja *[[Sisäilmaa]]*, joka kertoo Työ- ja elinkeinotoimiston ylikuormitetusta henkilökunnasta. Sarja palkittiin kolmella Kultainen Venla -palkinnolla parhaasta draamasarjasta, parhaasta nais- ja miesnäyttelijästä.

Vuonna 2024 ensi-iltansa sai Lymin ohjaama ja käsikirjoittama suurelokuva *Myrskyluodon Maija*. Elokuva perustuu Anni Blomqvistin romaanisarjaan *[[Myrskyluoto]]*. Pääosin Ahvenanmaalla kuvatun elokuvan neljän miljoonan euron budjetti on yksi Suomen isoimmista elokuvabudjeteista koskaan. Elokuvasta tuli vuoden 2024 katsotuin elokuva 469&nbsp;334 katsojalla ja samalla Lymistä tuli viimeisen kymmenen vuoden ajalta katsotuin elokuvaohjaaja suomalaisissa elokuvateattereissa. Elokuva palkittiin seitsemällä Jussi-palkinnolla, joista Lymi sai henkilökohtaisesti Jussin parhaasta ohjauksesta.

Vuonna 2024 Lymi palkittiin Suomen opetus- ja kulttuuriministeriön Suomi-palkinnolla monipuolisesta, näkemyksellisestä ja menestyksekkäästä urastaan elokuvien ja televisiosarjojen ohjaajana.

Vuoden 2025 alussa julkaistiin Lymin Ylelle ohjaama ja käsikirjoittama kuusiosainen rikoskomediasarja *Queen of Fucking Everything*, joka sai kiittäviä arvosteluja. Laura Malmivaaran tähdittämästä sarjasta tuli heti julkaisun myötä yleisömenestys ja sen jaksoja käynnistettiin Yle Areenassa poikkeukselliset 3,7 miljoonaa kertaa ensimmäisen kuuden vuorokauden aikana. Lymi palkittiin sarjasta parhaan fiktiokäsikirjoituksen ja parhaan fiktio-ohjauksen Kultainen Venla -palkinnoilla.

## Yksityiselämä

Tiina Lymi oli naimisissa 12 vuotta näyttelijä Eero Ahon kanssa vuoteen 2006 saakka. Heillä on kaksi tytärtä, joista Iida on esiintynyt elo­kuvassa *[[Joki (vuoden 2001 elokuva)|Joki]]* ja Ella Lymi yhdessä vanhempiensa kanssa elo­kuvassa *Juoksu­haudantie* sekä elo­kuvassa *[[Käsky (elokuva)|Käsky]]*. Ella Lymi pääsi Teatteri­korkea­kouluun vuonna 2018 ja hän opiskelee myös näyttelijäksi. Lymillä on myös tanssija Aleksi Seppäsen kanssa vuonna 2008 syntynyt poika.

Lymi on kertonut sairastavansa nivel­reumaa.

## Filmografia
### Näyttelijänä

### Ohjaajana
* 
* 
* 
* 
* 
* 
* 
* 
* 

### Käsikirjoittajana

* 
* *[[Myrskyluodon Maija (elokuva)|Myrskyluodon Maija]]* 2024
* 

;Ääninäyttelijänä

## Teatteri

* KOM-teatteri
** *[[Rikos ja rakkaus (näytelmä)|Rikos ja rakkaus]]* (1995)
** *[[Juoksuaika (näytelmä)|Juoksuaika]]* (1996)
** *[[Tulkaa tytöt takaisin]]* (1998)
** *[[Aina joku eksyy]]* (1998)
** *[[Mikä ihana päivä]]* (1999)
** *[[Baikalin lapset]]* (2002)
** *[[Totuus vallalle]]* (2002)
** *[[Alastonkuvia]]* (2003)
** *[[Tarpeettomia ihmisiä]]* (2003)
** *[[Suomen hevonen (näytelmä)|Suomen hevonen]]* (2004)

* Ryhmäteatteri
** *[[Haapoja]]* (2006)
** *[[Harmonia (näytelmä)|Harmonia]]* (2009)
* Tampereen Työväen Teatteri
** *[[Arne Anka]]* (2006)
** *[[Venetsian kauppias]]* (2006)
* Uusi Iloinen Teatteri
** *[[Aikuisten oikeesti]]* (2005)
** *[[Lisää letkua]]* (2006)
* Tampereen Teatteri
** *[[Kaasuvalo (näytelmä)|Kaasuvalo]]* (2005)

;Ohjaukset
* *Loppuun asti lystikkäät* (Tampereen Työ­väen Teatteri 2007)
* *Susi sisällä* (Tampereen Työ­väen Teatteri 2009)
* *S.O.S. – Save Our Souls* (Ryhmä­teatteri 2010)

;Käsikirjoitukset
* *[[Da Lintsi -koodi]]* (Uusi Iloinen Teatteri 2007)
* *[[Susi sisällä]]* (Tampereen Työ­väen Teatteri 2009)
* *S.O.S. – Save Our Souls* (Ryhmä­teatteri 2010)

## Kirjat

* 

## Lähteet

## Aiheesta muualla

*